smcproject/ml-wiki-sentences huggingface dataset:
ഗ്രഹങ്ങളുടെ ഗതിയിൽ വരുന്ന നിസ്സാരമായ മാറ്റങ്ങൾ സാധാരണഗതിയിൽ കണക്കാക്കുക എളുപ്പമല്ല.
പക്ഷേ കാലം കഴിയുംതോറും ഈ പിശകുകളെല്ലാം കൂടിവരുമ്പോൾ ജ്യോതിഷ-ഗണിത കാര്യങ്ങളിൽ വൻ പിശകുകൾ കടന്നുകൂടുന്നു.
ഈ പിശകുകളെക്കുറിച്ച് പരമേശ്വരൻ നമ്പൂതിരി സൂക്ഷ്മമായി നിരീക്ഷണം നടത്തി.
നാല്പതുകൊല്ലം മുമ്പുമുതലുള്ള ഗ്രഹണങ്ങളെല്ലാം നിരീക്ഷിച്ചതിൽനിന്ന് പരഹിതമനുസരിച്ചുള്ള ഫലത്തിനും ദൃഷ്ടഫലത്തിനും തമ്മിലുള്ള വ്യത്യാസം മനസ്സിലാക്കാൻ ഇദ്ദേഹത്തിനു കഴിഞ്ഞു.
അങ്ങനെ 55 കൊല്ലക്കാലത്തോളം ഗോളനിരീക്ഷണം ചെയ്തും ഗണിതക്രിയകളിൽ പരിശ്രമിച്ചും ഇദ്ദേഹം ദൃഗ്ഗണിത പദ്ധതി ആവിഷ്കരിച്ചു.
ഗോളഗണിതവും അതിനുപയുക്തമായ സാമാന്യഗണിതവുമാണ് ഈ പദ്ധതിയിലടങ്ങിയിരിക്കുന്നത്.
കലിദിനാനയനം , ഗ്രഹങ്ങളുടെ മധ്യമസ്ഫുടം കണക്കാക്കുന്നതിനുള്ള ഗുണകാരഹാരകങ്ങൾ ( multipliers divisors), ഗ്രഹസ്ഫുടാനയനം, ഗ്രഹമന്ദോച്ചങ്ങൾ (descending apsis), സ്ഫുടക്രിയയിലുപയോഗിക്കേണ്ട മന്ദ-ശീഘ്ര ജ്യാക്കൾ (chords), മന്ദ-ശീഘ്ര ജ്യാക്കൾ ഗണിക്കുവാനുപയോഗിക്കേണ്ട ഹാരകങ്ങളുടെയും സംസ്കൃതി ഹാരകങ്ങളുടെയും നിർദ്ദേശം, രവി-ചന്ദ്ര-രാഹു സ്ഫുടാനയനം, ഇഷ്ടഫലത്തിനു ചാപം കാണേണ്ട വിധം തുടങ്ങിയവയെല്ലാം ഈ പദ്ധതിയിൽ വളരെ വിശദമായി വിവരിക്കുന്നുണ്ട്.
ഈ സമ്പ്രദായങ്ങളെല്ലാം ഉൾപ്പെടുന്നതാണ് പരമേശ്വരൻ നമ്പൂതിരിയുടെ ദൃഗ്ഗണിതം എന്ന ജ്യോതിഷഗ്രന്ഥം.
ഈ ഗ്രന്ഥത്തിനെ രണ്ട് ഭാഗങ്ങളായി തിരിച്ചിരിക്കുന്നു.
ഒന്നാം ഭാഗത്തിനെ നാല് പരിച്ഛേദങ്ങളായി വീണ്ടും വിഭജിച്ചിട്ടുണ്ട്.
ഒന്നാം ഭാഗത്തിൽ സംഖ്യകൾ നിർദ്ദേശിക്കുന്നത് ഭൂതസംഖ്യ ഉപയോഗിച്ചാണ്.
രണ്ടാം ഭാഗത്തിലാകട്ടെ, ഒന്നാം ഭാഗത്തിൽ വിവരിക്കുന്ന സംഗതികൾ കുറേക്കൂടി ലളിതമായി വിശദീകരിക്കുന്നു.
സംഖ്യകൾ കടപയാദിയിലാക്കിയിട്ടുമുണ്ട്.
ഭാരതീയ ജ്യോതിശ്ശാസ്ത്രത്തിൽ അതിപ്രധാനമായ സ്ഥാനമർഹിക്കുന്ന കൃതിയാണിത്.
ദൃഗ്ഗണിത ഗ്രന്ഥത്തിന്റെ അഞ്ച് താളിയോല ഗ്രന്ഥങ്ങൾ കണ്ടുകിട്ടിയിട്ടുണ്ട്.
താൻ ഗണിച്ച പദ്ധതിയിൽ കാലക്രമേണ മാറ്റം വരാൻ സാധ്യതയുള്ളതിനാൽ അതതുകാലത്ത് ഗണിതജ്ഞർ ഗണിച്ചു ശരിപ്പെടുത്തണമെന്ന് പരമേശ്വരൻ നമ്പൂതിരി ഗ്രന്ഥത്തിൽ പരാമർശിക്കുന്നു.
ഇദ്ദേഹത്തിന്റെ രചനകളിൽ ഏറ്റവും മികച്ചതാണ് ഈ ഗ്രന്ഥം.
ദൃഗ്ഗണിത ക്രിയകൾ വളരെ വിശദമായി ദൃക്കരണം എന്ന ഭാഷാഗ്രന്ഥത്തിൽ പ്രതിപാദിച്ചിട്ടുണ്ട്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ദൃഗ്ഗണിതം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടൈറ്റാനിയം ഇംഗ്ലീഷ് വിലാസം https://ml.wikipedia.org/wiki/Titanium
ഭൂവൽക്കത്തിൽ എറ്റവും കൂടുതലായി കാണപ്പെടുന്ന ലോഹങ്ങളിൽ ഒന്നാണ് ടൈറ്റാനിയം .
കേരളത്തിന്റെ തീരദേശമണലിൽ ഇതിന്റെ അയിര് ധാരാളം അടങ്ങിയിരിക്കുന്നു.
ഉരുക്കിനേക്കാൾ ശക്തിയുള്ളതു ഭാരം കുറഞ്ഞതും തുരുമ്പിനെ ചെറുക്കുന്നതുമായ എന്നാൽ തിളക്കം കുറവുള്ളതുമായ ലോഹമാണ്.
(ഉപ്പുവെള്ളത്തിലും ക്ലോറിനിലും വരെ തുരുമ്പ് പിടിക്കില്ല).
ഇരുമ്പ് , നിക്കൽ , വനേഡിയം , മോളിബ്ഡിനം തുടങ്ങിയ ലോഹങ്ങളുമായി മിശ്രിതപ്പെടുത്തി കൂട്ടുലോഹങ്ങൾ ഉണ്ടാക്കാവുന്നതാണ്.
ഇൽമനൈറ്റ് , റൂടൈൽ എന്നീ അയിരുകളായാണ് ഈ ലോഹം കാണപ്പെടുന്നത്.
ഇതിൽ ഇൽമനൈറ്റ് നമ്മുടെ കേരളത്തിൽ ധാരാളം ലഭ്യമാണ്.
ട്രാവൻ‍കൂർ ടൈറ്റാനിയം കമ്പനിയിൽ ഇതിൽ നിന്ന് ടൈറ്റാനിയം ഡൈഓക്സൈഡ് എന്ന് പൊടി രൂപത്തിലുലുള്ള ടൈറ്റാനിയം നിർമ്മിക്കുന്നു.
ഇത് വെള്ള നിറം കൊടുക്കുന്ന പദാർത്ഥമാണ്.
ചായങ്ങളിലും മറ്റും ഉപയോഗിക്കുന്നു.
ടൈറ്റാനിയത്തെ അത്ഭുത ലോഹം എന്നും അറിയപ്പെടുന്നു.
1797-ൽ ക്ലാപ് റത്ത് എന്ന ശാസ്ത്രജ്ഞനാണു ഈ നാമകരണം നടത്തിയിട്ടുള്ളത്.
യവനപുരാണത്തിലെ ഭൂമിയുടെ പുത്രൻ എന്നവകാശപ്പെടുന്ന ടൈറ്റാനസ് എന്ന യവനദേവന്റെ ലാറ്റിൻ രൂപമായ ടൈറ്റാനിയെന്ന പദത്തിൽ നിന്നുമാണു ടൈറ്റാനിയം എന്ന വാക്കിന്റെ ഉത്ഭവം.
ഭൗതിക-രാസഗുണങ്ങൾ.
വളരെ ഉയർന്ന ഉരുകൽ നിലയും (1668 °C) തിളനിലയും (3287 °C) ഉള്ള തിളങ്ങുന്ന ഒരു വെള്ള ലോഹമാണ് ടൈറ്റാനിയം.
സാന്ദ്രത: 4.5 ഗ്രാം / സെ.
മീ.3, ടൈറ്റാനിയത്തിന് രണ്ടു പരൽ രൂപങ്ങളുണ്ട്.
882 °Cന് താഴെയുള്ള താപനിലയിൽ രൂപപ്പെടുന്ന ഷഡ്ഭുജ(closepacked hexagonal) ഘടനയുള്ള β രൂപം, 882°നു മുകളിൽ രൂപീകൃതമാവുന്ന ക്യുബിക് (body centered cubic) ഘടനയുള്ള β രൂപം.
ഉരുക്കിന്റെ അത്ര തന്നെ ഉറപ്പും പകുതി മാത്രം ഭാരവുമുള്ള ടൈറ്റാനിയം ശുദ്ധമായ അവസ്ഥയിൽ വഴക്കമുള്ള ലോഹമാണ്.
എന്നാൽ കാർബൺ, നൈട്രജൻ എന്നീ മാലിന്യങ്ങൾ അടങ്ങിയ ടൈറ്റാനിയം ഭംഗുരമാണ്.
Ti43 മുതൽ T51 വരെയുള്ള പതിമൂന്ന് സമസ്ഥാനീയങ്ങൾ ഇതിനുണ്ട്.
ഇവയിൽ Ti46 മുതൽ Ti50 വരെയുള്ളവയാണ് സ്ഥിരതയുള്ളത്.
പ്രകൃതിയിൽ ലഭ്യമായ ടൈറ്റാനിയത്തിന്റെ 74 ശ.
TiTi48 ആണ്.
Ti46 , Ti47 , Ti47 ,Ti50 എന്നിവ 7.9 ശ.
, 7.3 ശ.
, 5.5 ശ.
, 5.3 ശ.
എന്ന തോതിലാണ് ഉള്ളത്.
മറ്റു സമസ്ഥാനീയങ്ങൾ രാദശക്തിയുള്ളവയാണ്.
3d2 4S2 എന്ന ഇലക്ട്രോൺ വിന്യാസമുള്ള ടൈറ്റാനിയം +4, +3,+2 എന്നീ സംയോജകതകൾ പ്രദർശിപ്പിക്കുന്നു.
Ti4+ അവസ്ഥയാണ് ഏറ്റവും സ്ഥിരതയുള്ളത്.
സാധാരണ ഊഷ്മാവിൽ ടൈറ്റാനിയം വായുവുമായി പ്രതിപ്രവർത്തിച്ച് ഓക്സൈഡിന്റെയും നൈട്രൈഡിന്റെയും ആവരണം രൂപീകരിക്കുന്നു.
ലോഹം തുരുമ്പു പിടിക്കുന്നതും ദ്രവിക്കുന്നതും തടയാൻ ഈ ആവരണം സഹായകമാണ്.
ഉയർന്ന താപനിലകളിൽ ടൈറ്റാനിയത്തിന്റെ പ്രതിക്രിയാക്ഷമത വർദ്ധിക്കുന്നു.
1200 °C ൽ വായുവിൽ ഇത് കത്തിപ്പിടിക്കും.
നൈട്രജൻ വാതകാന്തരീക്ഷത്തിൽപ്പോലും ജ്വലിക്കുന്ന അപൂർവ ലോഹങ്ങളിൽ ഒന്നാണ് ടൈറ്റാനിയം.
നേർത്ത അമ്ല-ക്ഷാര ലായനികളുമായി ടൈറ്റാനിയം പ്രതിപ്രവർത്തിക്കുന്നില്ല.
ഗാഢ അമ്ലങ്ങളിൽ (HCl, HNO3) ലോഹം ലേയമാണ്.
ഫ്യൂമിങ് നൈട്രിക് അമ്ലവുമായുള്ള പ്രതിക്രിയ സ്ഫോടനാത്മകമാണ്.
ഹൈഡ്രോഫ്ളൂറിക് അമ്ലവുമായി പ്രതിപ്രവർത്തിച്ച് ഹെക്സാഫ്ളൂറോ സംയുക്തങ്ങൾ ഉണ്ടാവുന്നു.
Ti + 4HF - 4 + 2H 2
TiF 4 + 2F - - 6 ] 2-
ദ്രവ രൂപത്തിലുള്ള ലോഹം കാർബണും നൈട്രജനും ആയി പ്രതിപ്രവർത്തിക്കുമ്പോൾ ടൈറ്റാനിയം കാർബൈഡും (TiC) നൈട്രൈഡും (Ti3N4 ) ലഭ്യമാവുന്നു.
ടൈറ്റാനിയം അതിന്റെ തുരുമ്പിനെ ചെറുക്കുന്ന ശക്തി കൊണ്ട് വളരെയധികം ഉപയോഗപ്പെടുന്ന ഒരു ലോഹമാണ്.
അമ്ലങ്ങൾ, ക്ലോറിൻ , ഉപ്പ് എന്നിവയിൽ നിന്നു പോലും പ്രതിരോധം പ്ലാറ്റിനത്തിനെപ്പോലെ തന്നെ ഉണ്ടതിന്.
സംശുദ്ധമായിരിക്കുമ്പോൾ അതിനെ അടിച്ചു പരത്താനോ നീട്ടി കമ്പികളാക്കാനോ സാധിക്കും.
ഓക്സിജൻ ഇല്ലാത്ത അന്തരീക്ഷത്തിൽ ഇത് പ്രായേണ എളുപ്പവുമാണ്.
1791-ൽ വില്യം ഗ്രിഗർ എന്ന ശാസ്ത്രജ്ഞനാണു ടൈറ്റാനിയം കണ്ടുപിടിച്ചത്.
1910 വരെ ടൈറ്റാനിയം വേർതിരിക്കുന്നതിനുള്ള ശ്രമങ്ങൾ നടത്തിയത് വിജയിച്ചില്ല.1910-ൽ മാത്യൂ എ.ഹണ്ടർ എന്ന ശാസ്ത്രജ്ഞൻ ടെട്രാ ക്ലോറൈഡിനെ ഒരു വായുനിബദ്ധമായ സ്റ്റീൽ സിലിണ്ടറിൽ വച്ച് സോഡിയമുപയോഗിച്ച് നിരോക്സീകരിച്ച് ടൈറ്റാനിയത്തെ വേർതിരിച്ചെടുത്തു.
ടൈറ്റാനിക് (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Titanic_(Film)
ജെയിംസ് കാമറൂൺ കഥയും, തിരക്കഥയും, സം‌വിധാനവും, സഹനിർമ്മാണവും നിർവ്വഹിച്ച് 1997-ൽ ആർ.എം.എസ്. ടൈറ്റാനിക് എന്ന കപ്പലിന്റെ ദുരന്തത്തെ ആസ്പദമാക്കി നിർമ്മിച്ച ഒരു ചലച്ചിത്രമാണ്‌ ടൈറ്റാനിക് .
ലിയോനാർഡോ ഡികാപ്രിയോ , കേറ്റ് വിൻസ്ലെറ്റ് എന്നിവരാണ്‌ ഈ ചിത്രത്തിലെ കേന്ദ്രകഥാപാത്രങ്ങളെ അവതരിപ്പിച്ചത്.
1959-ൽ ബെൻഹർ , പിന്നീട് 2003-ൽ ദ ലോർഡ് ഓഫ് ദ റിങ്സ്: ദ റിട്ടേൺ ഓഫ് ദ കിങ് എന്നീ ചിത്രങ്ങളോടൊപ്പം, ഏറ്റവുമധികം ഓസ്കാർ പുരസ്കാരങ്ങൾ നേടിയ ചിത്രമാണ്‌ ടൈറ്റാനിക്'(11 ഓസ്കാർ) അക്കാദമി അവാർഡിനായുള്ള നാമ നിർദ്ദേശങ്ങളുടെ എണ്ണത്തിൽ 1950 ൽ പുറത്തിറങ്ങിയ ഓൾ എബൗട്ട് ഈവിനൊപ്പമാണ് ഈ ചിത്രം; ഇരു ചിത്രത്തിനും 14 വീതം നാമനിർദ്ദേശങ്ങളാണ് ലഭിച്ചത് .
ലിയോനാർഡോ ഡികാപ്രിയൊ, കേറ്റ് വിൻസ്‌ലെറ്റ് എന്നിവരാണ്‌ പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്.
യഥാക്രമം ജാക്ക് ഡേവിസൺ, റോസ് ഡ്വിറ്റ് ബുക്കറ്റെർ എന്നാണ്‌ കഥാപാത്രങ്ങളുടെ പേരുകൾ.
ടൈറ്റാനിക് ദുരന്തത്തിന്റെ നൂറാം വാർഷിക സമയത്ത് - 2012 ഏപ്രിലിൽ- ഈ ചിത്രത്തിന്റെ 3ഡി പതിപ്പ് പ്രദർശനത്തിനെത്തി.
അവലംബം 1 2 "Box office statistics for Titanic (1997)" .
Retrieved October 15, 2006.
1 2 Movie Titanic - Box Office Data, News, Cast Information - The Numbers ↑ ↑ Garrett, D., 2007.
Big-budget bang-ups.
Variety , [internet] 20 April.
Available at Variety.com [Accessed 16 November 2009].
Archived at Webcitation.org ↑ Sandler, K.S. Studlar, G. eds.
Titanic: Anatomy of a Blockbuster .
Piscataway, NJ: Rutgers University Press.
↑ Welkos, R., 1998.
The $200-Million Lesson of 'Titanic'.
Los Angeles Times , [internet] 11 February.
Available at Articles.latimes.com [Accessed 12 December 2009].
Archived at.
↑ http://news.bbc.co.uk/2/hi/entertainment/6401799.stm ↑ http://news.bbc.co.uk/2/hi/entertainment/6401799.stm
ടൈറ്റാനിക് (വിവക്ഷകൾ)
ടൈറ്റാനിക് എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
ആർ.എം.എസ്. ടൈറ്റാനിക് യഥാർത്ഥ കപ്പൽ 1997 ലെ ടൈറ്റാനിക് എന്ന സിനിമ 1953 ലെ ടൈറ്റാനിക് എന്ന സിനിമ ടൈറ്റാനിക് ആസിഡ് ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ടൈറ്റാനിയ
ടൈറ്റാനിയ യുറാനസിന്റെ ഏറ്റവും വലിയ ഉപഗ്രഹവും , സൗരയൂഥത്തിൽ വലിപ്പത്തിൽ എട്ടാം സ്ഥാനത്തുള്ള വലിയ ഉപഗ്രഹവുമാകുന്നു.
ഇതിന് 1,578 കി.
1787 ൽ വില്യം ഹെർഷൽ ആണിത് കണ്ടെത്തിയത്.
ഷേക്സ്പിയറിന്റെ 'എ മിഡ്സമ്മർ നൈറ്റ്സ് ഡ്രീം' എന്ന കൃതിയിലെ ഫെയറീസിന്റെ ക്യൂനിന്റെ പേരാണീ ഉപഗ്രഹത്തിനു നൽകപ്പെട്ടത്.
യുറാനസിന്റെ കാന്തികമേഖലയിൽ ആണിതിന്റെ ഭ്രമണപഥം സ്ഥിതിചെയ്യുന്നത്.
ടൈറ്റാനിയായിൽ പാറയും ഐസും ഏതാണ്ട് ഒരുപോലെയാണ്.
പാറയുടെ കാമ്പും ഐസിന്റെ പുറം പാളിയും ആയി വിഭജിക്കാം.
കാമ്പിനും പുറംപാളിക്കും ഇടയിലായി ദ്രാവകജലം കാണാൻ സാധ്യതയുണ്ടെന്ന് ശാസ്ത്രജ്ഞന്മാർ പറയുന്നു.
ടൈറ്റാനിയായുടെ ഉപരിതലം ഉൽക്കാപതനം മൂലമോ ആന്തരികപ്രവർത്തനം മൂലമോ താരതമ്യേന ഇരുണ്ടോ ചുവന്നോ കാണപ്പെടുന്നു.
ഈ ഉപരിതലം നിറയെ ഉൽക്കാപതനം മൂലം 327 കി.
വരെ ആഴമുള്ള ഗർത്തങ്ങൾ കാണപ്പെടുന്നു.
പക്ഷേ, ടൈറ്റാനിയായിൽ യുറാനസിന്റെ ഏറ്റവും പുറത്തെ ഉപഗ്രഹമായ ഒബെറോണിന്റെ അത്രയും ഉൽക്കാഗർത്തങ്ങൾ കാണുന്നില്ല.
കാരണം മുൻ കാലത്ത് ടൈറ്റാനിയായുടെ അന്തർഭാഗത്തെ അതിയായ ചലനം മൂലം ഉൽക്കാഗർത്തങ്ങൽ നിറഞ്ഞ പുറംപാളി നികന്നു പോയതാകാം.
പിന്നീടുണ്ടായ പരിണാമഫലമായി ഇതിന്റെ അകം ഭാഗം വികസിച്ചതിന്റെ ഫലമായി ടൈറ്റാനിയായിൽ വളരെ വലിയ താഴ്വാരങ്ങളും കിടങ്ങുകളും കാണാനാകും.
ഇൻഫ്രാറെഡ് സ്പെക്ട്രോസ്കോപ്പി ഉപയോഗിച്ച് പരിശോധിച്ചപ്പോൾ ജലഹിമത്തിന്റെയും തണുത്തുറഞ്ഞ കാർബൺ ഡൈ ഓക്സൈഡിന്റെയും സാന്നിദ്ധ്യം മനസ്സിലാക്കി.
1986 ജനുവരിയിൽ യുറാനസിനടുത്തുകൂടി പോയ വോയേജർ 2 ഉപയോഗിച്ചു മാത്രമാണ് ഈ ഉപഗ്രഹത്തെപ്പറ്റി ഒരിക്കലെങ്കിലും പഠിക്കാൻ കഴിഞ്ഞത്.
ഇതുവഴി പോയ വോയേജർ 2 ഇതിന്റെ അനേകം ചിത്രങ്ങളെടുത്തു.
അവ വച്ച് എതാണ്ട് 40% ഉപരിതലവും മാപ്പു ചെയ്യാൻ കഴിഞ്ഞു.
1787 ജനുവരി 11 നു വില്യം ഹെർഷൽ ആണിത് കണ്ടെത്തിയത്.
അതെ ദിവസം തന്നെയാണ് യുറാനസിന്റെ രണ്ടാമത്തെ വലിയ ഉപഗ്രഹമായ ഒബെറോൺ അദ്ദേഹം കണ്ടെത്തിയത്.
പിന്നീട് അദ്ദേഹം 4 പുതിയ ഉപഗ്രഹങ്ങൾകൂടി കണ്ടെത്തി.
പക്ഷെ അദ്ദേഹം കണ്ടെത്തിയവ വ്യാജമായാണ് കണക്കുകൂട്ടപ്പെട്ടത്.
വില്യം ഹെർഷെൽ കണ്ടെത്തി 50 വർഷത്തോളം മറ്റാരും ഇവ ഒരു ഉപകരണം ഉപയോഗിച്ചും കണ്ടെത്തിയില്ല.
ഈ ഉപഗ്രഹത്തെ നല്ല ശക്തിയുള്ള ദൂരദർശിനിഉപയോഗിച്ച് ഇന്ന് ഭൂമിയിൽ നിന്നും കാണാൻ പ്രയാസമില്ല.
വില്ല്യം ഷെക്സ്പിയറൊ അലക്സാണ്ടർ പോപ്പോ എഴുതിയ കൃതികളിലെ കഥാപത്രങ്ങളുടെ പേരു മാത്രമാണ് യുറാനസിന്റെ ഉപഗ്രഹങ്ങൾക്കെല്ലാം കൊടുത്തിരിക്കുന്നത്.
ടൈറ്റാനിയ യുറാനസിനെ 436,000 കി.
ദൂരെനിന്നാണു ഭ്രമണം ചെയ്യുന്നത്.
യുറാനസിന്റെ മധ്യരേഖ അടിസ്ഥാനപ്പെടുത്തി അതിന്റെ ഭ്രമണത്തിന് വളരെചെറിയ ചരിവു മാത്രമാണുള്ളത്.
ടൈറ്റാനിയായുടെ ഒരുവശം എപ്പോഴും യുറാനസിനെ അഭിമുഖീകരിച്ചാണു നിലകൊള്ളുന്നത്.
ഘടനയും ആന്തരിക രൂപവും
യുറാനസിന്റെ ഏറ്റവുംവലിയ ഉപഗ്രഹമായ ടൈറ്റാനിയ, സൗരയൂഥത്തിലെ എട്ടാമത്തെ വലിയ ഉപഗ്രഹമാണ്.
ഇതിന്റെ സാന്ദ്രത ശനിയുടെ ഉപഗ്രഹങ്ങളേക്കാൾ കൂടുതലണ്.
ഇതു കാണിക്കുന്നത്, ഇതിൽ ഐസ് രൂപത്തിലുള്ള ജലവും കട്ടിയുള്ള ഐസല്ലാത്ത വസ്തുക്കളോ ഉണ്ട് എന്നതാണ്.
പാറകളും കാർബണോ ഭാരം കൂടിയ കാർബൺ സംയുക്തങ്ങളും അടങ്ങിയതാകാം മറ്റു വസ്തുക്കൾ.
2001 മുതൽ 2005 വരെ ഇൻഫ്രാറെഡ് കിരണ സ്പെക്ട്രോസ്കോപ്പിയുപയോഗിച്ചുള്ള പഠനത്തിൽ ജലാഇസിന്റെ സാന്നിധ്യം സ്ഥിരീകരിച്ചിരുന്നു.
ഉപരിതല പ്രത്യേകതകൾ Titania with surface features labeled.
The south pole is situated close to the unidentified bright crater below and left of the crater Jessica.
യുറാനസിന്റെ ഉപഗ്രഹങ്ങളിൽ താരതമ്യേന തിളക്കം കുറഞ്ഞതാണിത്.
അന്തരീക്ഷം
കാലിസ്റ്റൊ എന്ന വ്യാഴത്തിന്റെ ഉപഗ്രഹത്തെപ്പോലെ കാർബൺ ഡൈ ഓക്സൈഡിന്റെ ഒരു നേരിയ അന്തരീക്ഷം ടൈറ്റാനിയയ്ക്കുണ്ടാവാമെന്നു കരുതുന്നു.
ഉത്ഭവവും പരിണാമവും പര്യവേഷണം
വോയേജർ 2 ഈ ഉപഗ്രഹത്തിനടുത്തുകൂടി 1986 ജനുവരിയിൽ കടന്നുപോയപ്പോൾ അനേകം ചിത്രങ്ങൾ എടുത്തയച്ചിരുന്നു.
അന്ന് വോയേജർ രണ്ടും ടൈറ്റാനിയയുമായി 365,200 കി.
അടുത്തുവന്നു.
അപ്പോൾ വോയേജർ 2 എടുത്ത ചിത്രങ്ങളിൽ 3.4 കി.
വ്യക്തതയുള്ള ചിത്രമാണു ലഭിച്ചത്.
ഈ ചിത്രങ്ങൽ ടൈറ്റാനിയായുടെ 40% വരെ ഭാഗങ്ങളെ കാണിച്ചുതന്നു.
പക്ഷെ, ഭൗമ മാപിങ്ങിനു പറ്റിയവിധമുള്ള വ്യക്തതയുള്ള ചിത്രങ്ങൾ ഇവയിൽ 24% മാത്രമെ ലഭിച്ചുള്ളൂ.
വോയേജറിന്റെ സാമീപ്യ സഞ്ചാര സമയത്ത്, ടൈറ്റാനിയായുടെ ദക്ഷിണാർദ്ധഗോളം സൂര്യന് അഭിമുഖമായിരുന്നു.
ആയതിനാൽ ഉത്തരാർദ്ധഗോളത്തെപ്പറ്റി പഠിക്കാൻ കഴിഞ്ഞില്ല.
മറ്റൊരു മനുഷ്യൻ നിർമ്മിച്ച ഉപകരണവും ടൈറ്റാനിയയെ പിന്നീട് സന്ദർശിച്ചിട്ടില്ല.
അടുത്ത ഭാവിയിലൊന്നും അത്തരം ഒരു ദൗത്യം സാധ്യമാവുകയുമില്ല.
ശനിയിൽ നിന്നും നാം മുൻപ് അയച്ച കാസ്സിനി എന്ന വാഹനത്തെ യുറാനസിനടുത്തേയ്ക്കു കൊണ്ടുവരിക എന്നതാണ്.
ആദ്യം അത്തരം ഒരു ആലോചന നടന്നെങ്കിലും പിന്നീട് ഉപേക്ഷിക്കുകയാണ്ടായത്.
ഇതും കാണൂ അവലംബം ↑
ടൈറ്റസ് ലിവിയുസ് പറ്റാവിനുസ് ഇംഗ്ലീഷ് വിലാസം https://ml.wikipedia.org/wiki/Livy
റോമിന്റെ ചരിത്രമെഴുതിയ ചരിത്രകാരനാണ്‌ ടൈറ്റസ് ലിവിയുസ് പറ്റാവിനുസ് ( Classical Latin: [ˈtɪ.tʊs ˈliː.wi.ʊs pa.taˈwiː.nʊs ] ; 64 or 59 BC – AD 17).
റോമിന്റെ ബൃഹത്തായ ചരിത്രവും റോമൻ ജനങ്ങളെ പറ്റിയും Ab Urbe Condita Libri (നഗരത്തിന്റെ സ്ഥാപനം മുതലുള്ള പുസ്തകം) റോമിന്റെ പഴയ ഇതിഹാസകാരന്മാരുടെ കാലം മുതൽ BC753ന്‌ അഗസ്റ്റസ് റോം സ്ഥാപിക്കുന്നത്‌ വരെയുള്ള ചരിത്രം അതിലടങ്ങിയിരിക്കുന്നു.
അദ്ദേഹം തന്റെ രചനകൾ BC 31നും BC25നു ഇടയ്ക്കാണ്‌ എഴുതാൻ തുടങ്ങിയത് എന്നാണ്‌ വിശ്വാസം.
ലിവിയുടെ അവശേഷിക്കുന്ന ഏക പുസ്തകമാണ്‌ അബ് ഉർബേ കോണ്ടിറ്റ(History of Rome).
തെരഞ്ഞെടുത്ത ജീവചരിത്രങ്ങൾ .
അവലംബം അധിക വായനയ്ക്ക് Ab Urbe condita , 1714 {{ citation }} : Missing or empty | title= ( help ) .
Also in {{ citation }} : Missing or empty | title= ( help ) .
പുറത്തേക്കുള്ള കണ്ണികൾ Livy എന്ന വ്യക്തിയുടെ രചനകൾ പ്രോജക്ട് ഗുട്ടൻബർഗിൽനിന്ന് Works by or about ടൈറ്റസ് ലിവിയുസ് പറ്റാവിനുസ് at Internet Archive ടൈറ്റസ് ലിവിയുസ് പറ്റാവിനുസ് public domain audiobooks from LibriVox
ടൈറ്റാനിക് ഇംഗ്ലീഷ് വിലാസം https://ml.wikipedia.org/wiki/RMS_Titanic
വൈറ്റ് സ്റ്റാർ ലൈൻസിന്റെ ഉടമസ്ഥതയിലുള്ള ഒരു യാത്രാകപ്പലായിരുന്നു റോയൽ മെയിൽ സ്റ്റീമർ ടൈറ്റാനിക് .
ബെൽഫാസ്റ്റിലെ ഹാർലാന്റ് ആന്റ് വുൾഫ് കപ്പൽ നിർമ്മാണ ശാലയിലാണ് ഇത് നിർമ്മിക്കപ്പെട്ടത്.
അക്കാലത്തെ ഏറ്റവും വലിയ യാത്രാ ആവിക്കപ്പലായിരുന്നു ടൈറ്റാനിക്.
ഒരിക്കലും മുങ്ങാത്തത് എന്നു വിശേഷിക്കപ്പെട്ട ആ കപ്പൽ, ആദ്യത്തെ യാത്രയിൽത്തന്നെ, ഒരു മഞ്ഞുമലയിൽ ഇടിച്ച് രണ്ട് മണിക്കൂറും 40 മിനുട്ടിനു ശേഷം 1912 ഏപ്രിൽ 15 ന്‌ മുങ്ങുകയും ആകെയുണ്ടായിരുന്ന 2,223 യാത്രക്കാരിൽ 1,517 പേരുടെ മരണത്തിനിടയാക്കുകയും ചെയ്തു.
ഇംഗ്ലണ്ടിലെ സതാംപ്റ്റൺ തുറമുഖത്തു നിന്നും ന്യൂയോർക്കിലേയ്ക്കായിരുന്നു കപ്പലിന്റെ കന്നി യാത്ര.
ലോകത്താകമാനം നൂറു കണക്കിനു കപ്പലുകൾ മുങ്ങിയിട്ടുണ്ടെങ്കിലും അവ മിക്കതും കടലിന്റെ അടിത്തട്ടിൽ ഇപ്പോഴും അവശേഷിക്കുന്നുണ്ടെങ്കിലും ടൈറ്റാനിക് ലോക ജനതയുടെ മനസ്സിൽ ഒരിക്കലും മായാത്ത ഒരു വേദനയായി ഇന്നും നില നിൽക്കുന്നു.
അപകടത്തിനു ശേഷം എഴുപതിലേറെ വർഷങ്ങൾ കഴിഞ്ഞാണ്  കപ്പലിന്റെ അവശിഷ്ടങ്ങൾ കണ്ടെത്തിയത്.
അറ്റ്ലാന്റിക്കിന്റെ 4 കിലോമീറ്ററോളം (3840 മീറ്റർ ) ആഴത്തിലാണത്.
അത് കാണാനായി ഇന്നും
അറ്റലാന്റിക്കിന്റെ അഴങ്ങളിലേക്ക് സഞ്ചാരികൾ പോകുന്നത് ടൈറ്റാനിക് എത്രത്തോളം മനുഷ്യ മനസ്സുകളിൽ പതിഞ്ഞിരിക്കുന്നു എന്നതിന്റെ ഉദാഹരണമാണ്.
1997ൽ james cameron സംവിധാനം ചെയ്ത ടൈറ്റാനിക് എന്ന വിശ്വ വിഖ്യാതമായ ചലച്ചചിത്രം കപ്പലിനെ ഇന്നും ലോകത്തിന് ആശ്ചര്യവും അത്ഭുതവും വേദനാകരവുമാക്കുന്നു.
കപ്പലിന്റെ അവശിഷ്ടങ്ങളെ വീണ്ടെടുക്കാൻ പല ശ്രമങ്ങളും നടന്നെങ്കിലും വിജയിച്ചില്ല.
കപ്പലിന്റെ പഴക്കവും അന്നത്തെ സാങ്കേതിക വിദ്യയുടെ ന്യൂനതയും ഭീമമായ സാമ്പത്തിക ചിലവുമായിരുന്നു കാരണം.
മാത്രമല്ല കപ്പൽ കിടക്കുന്നിടത്ത് കപ്പലിന്റെ അവശിഷ്ടങ്ങളെ ആശ്രയിച്ചു ജീവിക്കുന്ന ജീവികളുടെ ആവാസവ്യവസ്ഥയും രൂപപ്പെട്ടിരിക്കുന്നു.
ഇതിൽ പെട്ട ബാക്റ്റീരിയകൾ ദിനം പ്രതി ടൈറ്റാനിക്കിന്റെ 180 കിലോയിലേറെ ഇരുമ്പ് തിന്നു തീർക്കുന്നുവെന്ന് പഠനങ്ങൾ പറയുന്നു.
അങ്ങനെയെങ്കിൽ വളരെക്കുറച്ചു വർഷങ്ങൾ മാത്രമേ ടൈറ്റാനിക് കടലിനടിയിൽ അവശേഷിക്കുകയുള്ളൂ.
ലോകത്തെ നടുക്കിയ ആ ദുരന്തത്തിന്റെ 100-ആമത് വാർഷികം 2012 ഏപ്രിൽ മാസത്തിൽ ആചരിക്കുന്നു.
യുണസ്കോ ടൈറ്റാനിക് തകർന്ന സ്ഥലത്തെ ജലാന്തര സാംസ്കാരിക പൈതൃകപ്രദേശമായി സംരക്ഷിക്കാൻ തീരുമാനിച്ചു.
2023 ജൂൺ മാസം ടൈറ്റാനിക് സന്ദർശിക്കാൻ അറ്റ്ലാന്റിക്കിനടിയിലേക്ക് പോയ ടൈറ്റൻ എന്ന പേടകം തകർന്ന് 5 പേർ മരിച്ച സംഭവം വീണ്ടും ടൈറ്റാനിക്കിനെ പറ്റിയുള്ള ചർച്ചകൾക്ക് കാരണമായി.
↑ https://titanicfacts.net/titanic-crew/#:~:text=23%20%E2%80%93%20the%20total%20number%20of,female%20crew%20members%20who%20perished .
ടൈറ്റാനിക് (1953)
ജീൻ നെഗുലെസ്കോയുടെ സംവിധാനത്തിൽ ക്ലിഫ്ടൺ വെബ് , ബാർബറ സ്റ്റാൻ‌വിക്ക് എന്നിവർ പ്രധാന കഥാപാത്രങ്ങളെ അവതരിപ്പിച്ച 1953 ൽ പുറത്തിറങ്ങിയ ഒരു അമേരിക്കൻ നാടകീയ ചലച്ചിത്രമാണ് ടൈറ്റാനിക് .
1912 ഏപ്രിൽ 14 ലെ ആർ‌എം‌എസ് ടൈറ്റാനിക്കിന്റെ കന്നിയാത്രാവേളയിലെ യാത്രക്കാരായിരുന്ന അസന്തുഷ്ട ദമ്പതികൾക്കിടയിലെ പ്രശ്നങ്ങളാണ് ഈ ചിത്രത്തിൻറെ ഇതിവൃത്തം.
കപ്പൽ മുങ്ങിയതിന്റെ 41-ആം വാർഷികത്തിന് ഒരു ദിവസത്തിന് ശേഷമാണ് ഈ ചിത്രം പുറത്തിറങ്ങിയത്.
1997 ഡിസംബർ 19 ന് ഇതേ പേരിൽ പുനർനിർമ്മിക്കപ്പെട്ട മറ്റൊരു ചിത്രം 20ത് സെഞ്ച്വറി ഫോക്സ് (ഇന്റർനാഷണൽ), പാരാമൗണ്ട് പിക്ചേഴ്സ് ( യുഎസ് , കാനഡ ) എന്നിവരുടെ മേൽനോട്ടത്തിൽ വിതരണം ചെയ്തിരുന്നു.
യൂറോപ്പിലെ അതിസമ്പന്നനും അമേരിക്കൻ പ്രവാസിയുമായ, റിച്ചാർഡ് സ്റ്റർജസ് ( ക്ലിഫ്ടൺ വെബ് ), ഒരു ബാസ്‌ക് കുടിയേറ്റക്കാരനിൽ നിന്ന് ആർ‌എം‌എസ് ടൈറ്റാനിക്കിന്റെ കന്നി യാത്രയ്‌ക്കായി അവസാന നിമിഷം ഒരു താഴ്ന്ന ക്ലാസ്  ടിക്കറ്റ് നേടിയെടുക്കുന്നു.
കപ്പലിൽ പ്രവേശിച്ച സമയം തന്റെ പിണങ്ങിപ്പോയ ഭാര്യ ജൂലിയയെ ( ബാർബറ സ്റ്റാൻ‌വിക്ക് ) അദ്ദേഹം അന്വേഷിക്കുന്നു.
അവരുടെ രണ്ടു കുട്ടികളായ 18 വയസുള്ള ആനെറ്റ് ( ഓഡ്രി ഡാൽട്ടൺ ), പത്തുവയസ്സുള്ള നോർമൻ ( ഹാർപ്പർ കാർട്ടർ ) എന്നിവരെ റിച്ചാർഡിനെപ്പോലുള്ള വേരുകളില്ലാത്ത ഒരു വരേണ്യവർഗക്കാരനെന്നതിനേക്കാൾ യഥാർത്ഥ അമേരിക്കൻ പൌരന്മാരായി വളർത്തുകയെന്ന ലക്ഷ്യത്തോടെ ജന്മദേശമായ മിഷിഗണിലെ മാക്കിനാക് ദ്വീപിലേക്ക് കൊണ്ടുപോകാൻ അവർ ശ്രമിക്കുന്നതായി അദ്ദേഹം മനസ്സിലാക്കുന്നു.
കപ്പൽ പുറപ്പെടാൻ തയ്യാറെടുക്കുമ്പോൾ, ക്യാപ്റ്റൻ, എഡ്വേഡ് ജെ. ഷിപ്പിംഗിന് കമ്പനി പ്രതിനിധികളിൽ നിന്ന് കപ്പൽ റെക്കോർഡ് വേഗം ക്രമീകരിച്ച്  കടന്നുപോകുന്നതിനെ സ്വാഗതം ചെയ്യുമെന്ന ഒരു സൂചന ലഭിക്കുന്നു.
കപ്പലിലെ മറ്റ് യാത്രക്കാരിൽ തൊഴിലാളിവർഗ്ഗത്തിൽനിന്നുള്ള ഒരു ധനിക സ്ത്രീയായ ( തെൽമ റിറ്റർ ) മൌഡ് യംഗ് (യഥാർത്ഥ ജീവിതത്തിൽ ടൈറ്റാനിക് ദുരന്തത്തെ അതിജീവിച്ച മാർഗരറ്റ് "മോളി" ബ്രൊണിനെ അടിസ്ഥാനമാക്കിയുള്ള കഥാപാത്രം); ഉയർന്ന സാമൂഹിക പദവി കാംക്ഷിക്കുന്ന വ്യക്തിയായ ഏൾ‌ മീക്കർ‌ ( അല്ലിൻ‌ ജോസ്ലിൻ‌ ); 20 വയസുകാരനായ പർഡ്യൂ സർവകലാശാലാ ടെന്നീസ് കളിക്കാരൻ, ഗിഫോർഡ് "ഗിഫ്" റോജേഴ്സ് ( റോബർട്ട് വാഗ്നർ ); മദ്യപാനത്തിന്റെ പേരിൽ പുറത്താക്കപ്പെട്ട കത്തോലിക്കാസഭാ പുരോഹിതനായ ജോർജ്ജ് എസ്. ഹീലി ( റിച്ചാർഡ് ബേസ്ഹാർട്ട് ) എന്നിവർ ഉൾപ്പെടുന്നു.
ജൂലിയയുടെ ഉദ്ദേശ്യങ്ങൾ തിരിച്ചറിഞ്ഞപ്പോൾ, അമേരിക്കയിലെത്തിയാലുടൻതന്നെ അടുത്ത കപ്പലിൽ റിച്ചാർഡിനൊപ്പം യൂറോപ്പിലേക്ക് മടങ്ങണമെന്ന് മകൾ ആനറ്റ് ശാഠ്യംപിടിക്കുന്നു.
സ്വയം തീരുമാനമെടുക്കാനുള്ള പ്രായം ആനെറ്റിനുണ്ടെന്ന് സമ്മതിക്കുന്ന ജൂലിയ, പക്ഷേ നോർമനെ തന്റെ കസ്റ്റഡിയിൽത്തന്നെ സൂക്ഷിക്കണമെന്നു നിർബന്ധം പിടിക്കുന്നു.
ഇത് റിച്ചാർഡിനെ ദേഷ്യം പിടിപ്പിക്കുകയും തലേരാത്രിയിൽ അവർ തമ്മിലുള്ള നിരവധി കയ്പേറിയ വാദങ്ങൾക്കുശേഷം നോർമൻ തങ്ങളുടെ മകനല്ലെന്ന് വെളിപ്പെടുത്താൻ ജൂലിയ നിർബന്ധിക്കപ്പെടുന്നു.
അത് അവളിൽനിന്ന് കേട്ടതിനുശേഷം, നോർമന്റെ മേലുള്ള എല്ലാ അവകാശവാദങ്ങളും ഉപേക്ഷിക്കാൻ അദ്ദേഹം സമ്മതിക്കുന്നു.
അദ്ദേഹം മൌഡ്, ഏൾ‌, ജോർജ്ജ് വിഡ്‌നർ എന്നിവരോടൊപ്പം ലോഞ്ചിൽ ആക്ഷൻ ബ്രിഡ്ജ് കളിക്കാൻ ഒത്തുചേരുന്നു.
പിറ്റേന്ന് രാവിലെ, മുൻകൂട്ടി നിശ്ചയിച്ചിരുന്നതുപ്രകാരം ഒരു ഷഫിൾബോർഡ് ഗെയിമിനെക്കുറിച്ച് നോർമൻ അദ്ദേഹത്തെ ഓർമ്മിപ്പിക്കുമ്പോൾ, അയാൾ അവനെ നിർവ്വകാരനായി ഒഴിവാക്കുന്നു.
അതേസമയം, പ്രഥമ ദർശനത്തിൽത്തന്നെ ഗിഫ് ആനിറ്റിൽ ആകൃഷ്ടനാകുന്നു.
നന്നായി പരിചയപ്പെടാനുള്ള അവന്റെ ആദ്യ ശ്രമങ്ങളെ അവൾ തിരസ്‌കരിക്കുന്നുവെങ്കിലും ഒടുവിൽ അവൾ അവനെ സ്വാഗതം ചെയ്യുന്നു.
അന്ന് രാത്രി, ഗിഫും ആനെറ്റും ഒരു കൂട്ടം ചെറുപ്പക്കാരോടൊപ്പം ഡൈനിംഗ് റൂമിൽ പിയാനോ വായിക്കുകയും ഗാനം ആലപിക്കുകയും ചെയ്യുമ്പോൾ ക്യാപ്റ്റൻ സ്മിത്ത് ഒരു കോണിൽ നിന്ന് അവരെ വീക്ഷിക്കുകയും ചെയ്യുന്നു.
രണ്ടാം ഓഫീസർ ചാൾസ് ലൈറ്റോളർ (എഡ്മണ്ട് പർഡോം) ക്യാപ്റ്റൻ സ്മിത്തിനോട് മറ്റ് കപ്പലുകളിൽ നിന്ന് അവരുടെ യാത്രാമാർഗ്ഗത്തിൽ മഞ്ഞുമലകൾ കാണുമെന്ന രണ്ട് സന്ദേശങ്ങൾ ലഭിക്കുന്നതോടെ കപ്പലിന്റെ അതിവേഗതയെക്കുറിച്ച് മുന്നറിയിപ്പ് നൽകുന്നു.
എന്നിരുന്നാലും അപകടമൊന്നുമില്ലെന്ന് ക്യാപ്റ്റൻ സ്മിത്ത് ഉറപ്പ് നൽകുന്നു.
എന്നിരുന്നാലും, ആ രാത്രിയിലെ നിരീക്ഷണത്തിൽ ഒരു മഞ്ഞുപാളി അപകടകരമായ അകലത്തിൽ കാണപ്പെടുന്നു.
അപകടത്തിൽ നിന്ന് രക്ഷപ്പെടാൻ ക്രൂ ശ്രമിക്കുന്നുണ്ടെങ്കിലും കപ്പലിന്റെ ജലപ്പരപ്പിനു താഴ്ഭാഗത്തായി പിളർപ്പുണ്ടാകുകയും കപ്പലിലേയ്ക്ക് വെള്ളം കയറാൻ തുടങ്ങുന്നു.
ക്യാപ്റ്റൻ സ്മിത്തിനെ റിച്ചാർഡ് കണ്ടെത്തുമ്പോൾ, കപ്പലിനെ ദുർവ്വിധി ബാധിച്ചുവെന്നും കപ്പലിലുള്ള എല്ലാവർക്കും വേണ്ടത്ര ലൈഫ് ബോട്ടുകൾ ഇല്ലായെന്നുമുള്ള സത്യം പറയാൻ അദ്ദേഹം നിർബന്ധിതനാകുന്നു.
ചൂട് നിലനിർത്തുന്ന കൃത്യമായ വസ്ത്രം ധരിക്കാൻ കുടുംബത്തോട്  പറഞ്ഞശേഷം അവർ പുറത്തേക്ക് തിരിഞ്ഞു.
അദ്ദേഹം ആനെറ്റ്, നോർമൻ എന്നിവരെ ഒരു ലൈഫ് ബോട്ടിൽ എത്തിക്കുന്നതോടെ റിച്ചാർഡും ജൂലിയയും ബോട്ട് ഡെക്കിൽവച്ച് കണ്ണീരിൽക്കുതിർന്ന അനുരഞ്ജനം നടത്തുന്നു.
ജൂലിയയുടെ ശ്രദ്ധയിൽപ്പെടാതെ നോർമൻ തന്റെ ഇരിപ്പിടം ഒരു പ്രായമായ ഒരു സ്ത്രീക്ക് വിട്ടുകൊടുക്കുകയും റിച്ചാർഡിനെ അന്വേഷിച്ചു പോകുകയും ചെയ്യുന്നു.
ഒരു കയർ കെട്ടുപിണഞ്ഞതോടെ, ബോട്ട് താഴ്ത്തുന്നതിന് തടസം നേരിടുകയും, ഗിഫ് താഴേക്കിറങ്ങി അത് ശരിയാക്കുന്നുവെങ്കിലും പിടി നഷ്ടപ്പെട്ട് വെള്ളത്തിൽ വീഴുകയും ചെയ്യുന്നു.
അബോധാവസ്ഥയിലെങ്കിലും ജീവനോടെ അവൻ ബോട്ടിലേക്ക് വലിച്ചെടുക്കപ്പെടുന്നു.
ലൈഫ് ബോട്ടിൽ കയറിപ്പറ്റാനായി മീക്കർ ഒരു സ്ത്രീയായി വേഷംമാറിയെങ്കിലും അയാളുടെ ഷൂസ് ശ്രദ്ധിച്ച മൌഡ് യംഗ്  ബോട്ടിലെ മറ്റുള്ളവരുടെ മുന്നിൽ അയാളുടെ മൂടുപടം അഴിക്കുകയും ചെയ്യുന്നു.
ധൈര്യത്തിന്റെയും നിസ്വാർത്ഥതയും പ്രഭ ജ്വലിപ്പിച്ചുകൊണ്ട് മറ്റേ അറ്റത്ത്, പരിക്കേറ്റ ജോലിക്കാരെ ആശ്വസിപ്പിക്കാൻ ജോർജ്ജ് ഹീലി ബോയിലർ മുറികളിലൊന്നിലേക്ക് ഇറങ്ങുന്നു.
ടൈറ്റാനിക് അതിന്റെ അവസാന നിമിഷങ്ങളിലേയ്ക്ക് അടുക്കുമ്പോൾ നോർമനും റിച്ചാർഡും പരസ്പരം കണ്ടെത്തുന്നു.
നോർമൻ തന്റെ മകൻ ആണെന്ന് കടന്നുപോകുന്ന ഒരു കാര്യസ്ഥനോട് റിച്ചാർഡ് പറയുകയും തുടർന്ന് തന്റെ ജീവിതത്തിലെ എല്ലാ ദിവസവും അവനെക്കുറിച്ച് അഭിമാനിച്ചിരുന്നുവെന്ന് നോർമനോട് പറയുകയും ചെയ്യുന്നു.
തുടർന്ന്, ബാക്കി നിർഭാഗ്യവാന്മാരാ യാത്രക്കാരോടും കപ്പൽജോലിക്കാരോടും ചേർന്ന് " Nearer, My God, to Thee " എന്ന ഗാനം ആലപിച്ചു.
അവസാന ബോയിലറും പൊട്ടിത്തെറിക്കുമ്പോൾ ടൈറ്റാനിക്കിന്റെ അണിയം ജലത്തിലേയ്ക്ക് മുങ്ങുകയും കപ്പലിന്റെ പൃഷ്‌ഠഭാഗം വായുവിലേയ്ക്ക് കുത്തി ഉയർന്ന് അവൾ അതിവേഗം തണുത്തുറഞ്ഞ വെള്ളത്തിലേക്ക് ആണ്ടുപോകുകയും ചെയ്തു.
പ്രഭാതത്തോട് അടുക്കവേ സഹായത്തിനായി ലൈഫ് ബോട്ടുകളിൽ കാത്തിരിക്കുന്ന ബാക്കിയുള്ളവരെ ചിത്രത്തിന്റെ അവസാന രംഗത്ത് കാണിക്കുന്നു.
അഭിനേതാക്കൾ ക്ലിഫ്ടൺ വെബ് : റിച്ചാർഡ് വാർഡ് സ്റ്റർജെസ് ബാർബറ സ്റ്റാൻ‌വിക്ക് : ജൂലിയ സ്റ്റർജെസ് ഓഡ്രി ഡാൽട്ടൺ : ആനെറ്റ് സ്റ്റർജെസ് ഹാർപ്പർ കാർട്ടർ : നോർമൻ സ്റ്റർജെസ് റോബർട്ട് വാഗ്നർ :  ഗിഫോർഡ് "ഗിഫ്ഫ്" റോജേർസ് തെൽമ റിറ്റർ : മൌഡ് യങ്ങ് ബ്രയാൻ അഹെർനെ : ക്യാപ്റ്റൻ എഡ്വാർഡ് ജെ. സ്മിത്ത്.
റിച്ചാർഡ് ബേസ്ഹാർട്ട് : ജോർജ് എസ്. ഹീലി അല്ലിൻ ജോസ്‍ലിൻ : ഏൾ മീക്കർ ജയിംസ് ടോഡ് : സാൻഡി കോംസ്റ്റോക്ക് വില്യം ജോൺസ്റ്റൻ : ജോൺ ജേക്കബ് ആസ്റ്റർ IV ഫ്രാൻസെസ് ബർഗെൻ : മഡലൈൻ ആസ്റ്റർ മയ് മാർഷ് : നോർമൻ സീറ്റ് ഒഴിഞ്ഞുകൊടുത്ത വനിത എഡ്മണ്ട് പർഡം :സെക്കന്റ് ഓഫീസർ ചാൾസ് ലൈറ്റോള്ളർ ക്രിസ്റ്റഫർ സെവൺ : ഫ്ലാഗ് മെസഞ്ചർ മൈക്കേൾ റെന്നി : അവസാന ആഖ്യാതാവ് (അപ്രധാന വേഷം) അവലംബം ↑ The Definitive Titanic Film: A Night to Remember by Jeffrey Richards, 2003 ↑ Solomon, Aubrey.
p248 ↑ 'The Top Box Office Hits of 1953', Variety , January 13, 1954
ടൈറ്റാനിക് കപ്പൽച്ചേതം
ആർ.എം.എസ് ടൈറ്റാനിക്കി ന്റെ അവശിഷ്ടങ്ങൾ ന്യൂഫൗണ്ട് ലാൻഡിന്റെ തീരത്തുനിന്നും  തെക്ക് കിഴക്കായി 370 മൈൽ (600 കി.മീ) ദൂരത്തും, 12,500 അടി (3,800 മീ.)  ആഴത്തിലും  600 മീ ചുറ്റളവിൽ രണ്ട് പ്രധാന ഭാഗങ്ങളായി സ്ഥിതിചെയ്യുന്നു.
കപ്പലിന്റെ മുൻഭാഗം ഇപ്പോഴും തിരിച്ചറിയത്തക്കരീതിയിൽ ദൃശ്യമാണ്.
കപ്പൽ തകർന്നതിനെത്തുടർന്ന് കപ്പലിൽ നിന്ന് ചിതറിയതും  ചോർന്നുപോയതുമായ വസ്തുക്കൾ അടിത്തട്ടിൽ പ്രധാന ഭാഗങ്ങളോടൊപ്പം അവശേഷിയ്ക്കുന്നു.
കന്നിയാത്രയിൽ തന്നെ ഒരു മഞ്ഞുമലയിൽ ഇടിച്ച് 1912 ൽ തകർന്ന ടൈറ്റാനിക്കിന്റെ ഭാഗങ്ങൾ 1985 വരെയും  കണ്ടെത്താൻ കഴിഞ്ഞിരുന്നില്ല.
പല പര്യവേക്ഷണസംഘങ്ങളും സോണാർ സംവിധാനം ഉപയോഗിച്ച് പരിശ്രമിച്ചെങ്കിലും അതൊന്നും ഫലവത്തായില്ല.
ഒടുവിൽ, ഴാങ് ലൂയി മിഷേൽ, വുഡ്സ് ഹോൾ ഓഷ്യോഗ്രഫിക് ഇൻസ്റ്റിറ്റ്യൂട്ടിലെ റോബർട്ട് ബല്ലാർഡ് എന്നിവരുടെ നേതൃത്വത്തിലുള്ള ഫ്രഞ്ച്-അമേരിക്കൻ പര്യവേഷണസംഘമാണ് ഇത് കണ്ടെത്തിയത്.
ടൈറ്റാനിക് ആസിഡ് ഇംഗ്ലീഷ് വിലാസം https://ml.wikipedia.org/wiki/Titanic_acid
ടൈറ്റാനിയം , ഹൈഡ്രജൻ , ഓക്സിജൻ എന്നീ മൂലകങ്ങളടങ്ങിയ  രാസ സംയുക്തങ്ങളുടെ ഒരു കുടുംബത്തിന്റെ പൊതുവായ പേരാണ് ടൈറ്റാനിക് ആസിഡ് .
[TiO x (OH) 4−2 x ] n എന്ന പൊതു സൂത്രവാക്യത്തോടു കൂടിയാണ് ഇവയുള്ളത്.
ഈ പദാർത്ഥങ്ങൾക്ക് ക്രിസ്റ്റലോഗ്രാഫിക്,   സ്പെക്ട്രോസ്കോപ്പിക് പിന്തുണയില്ല.
ബ്രോവർ ഹാൻഡ്‌ബുക്ക് ഉൾപ്പെടെയുള്ള ചില പഴയ സാഹിത്യങ്ങൾ TiO 2 നെ ടൈറ്റാനിക് ആസിഡ് എന്ന് പരാമർശിക്കുന്നു.
മെറ്റാടൈറ്റാനിക് ആസിഡ്( H 2 TiO 3 ) ഓർത്തോടൈറ്റാനിക് ആസിഡ്( H 4 TiO 4 ) ·  "TiO 2 ·2.16H 2 O." ന്റെയൊപ്പം വെളുത്ത ഉപ്പ് പോലുള്ള പൊടിയായാണ് ഇതിനെ വിശേഷിപ്പിക്കുന്നത്.
പെറോക്സോടൈറ്റാനിക് ആസിഡ്( Ti(OH) 3 O 2 H ) ഹൈഡ്രജൻ പെറോക്സൈഡിനൊപ്പം സൾഫ്യൂറിക് ആസിഡിലെ ടൈറ്റാനിയം ഡൈഓക്സൈഡിന്റെ പ്രവർത്തന ഫലമായുണ്ടാകുന്ന മഞ്ഞ സോളിഡ് പെർടൈറ്റാനിക് ആസിഡ്   (TiO (H 2 O 2 )
ടൈറ്റാനിക്ക
ആർഎംഎസ് ടൈറ്റാനിക്കിനെ പറ്റിയുള്ള 1992ൽ പുറത്തിറങ്ങിയ ഒരു ഐമാക്സ് ഡോക്യുമെന്ററിയാണ് ടൈറ്റാനിക്ക .
സ്റ്റീഫൻ ലോ സംവിധാനം ചെയ്ത ഈ ഡോക്യുമെന്ററിയുടെ വിവരണം  സെഡ്രിക് സ്മിത്ത്, അനറ്റോലി സഗാലെവിച്ച്, റാൽഫ് വൈറ്റ് എന്നിവർ ചേർന്നാണ് തയ്യാറാക്കിയിട്ടുള്ളത്.
ആർഎംഎസ് ടൈറ്റാനിക്കിന്റെ തകർച്ചയിൽ എടുത്ത വീഡിയോകളിലാണ് ഈ ഡോക്യുമെന്ററി കൂടുതൽ ശ്രദ്ധ കേന്ദ്രീകരിക്കുന്നത്.
ടൈറ്റാനിക്കിന്റെ അവശിഷ്ടങ്ങൾ തിരയുന്ന പര്യവേഷണ സംഘത്തിന്റെ  ഫൂട്ടേജുകളും ടൈറ്റാനിക്കിന്റെ മുങ്ങലിനെ അതിജീവിച്ച ഫ്രാങ്ക് ജോൺ വില്യം ഗോൾഡ്സ്മിത്ത്, ഇവാ ഹാർട്ട് എന്നിവരുമായുള്ള അഭിമുഖങ്ങളും ഇതിൽ ഉൾപ്പെടുന്നു.
ഈവയെയും ക്രൂ അംഗങ്ങളെയും ഉപയോഗിച്ച്, ടൈറ്റാനിക്കിന്റെ അവശിഷ്ടങ്ങൾ ഒരു ശ്മശാനമായി കാണിച്ചുകൊണ്ട് ഡോക്യുമെന്ററി പുരോഗമിക്കുന്നു.
1991 ൽ പുറത്തിറങ്ങിയെ സ്റ്റോൺസ് അറ്റ് മാക്സ് എന്ന ഡോക്യുമെന്ററിക്ക് ശേഷം ഏറ്റവും നീളം കൂടിയ രണ്ടാമത്തെ ഐമാക്സ് ഡോക്യുമെന്ററിയാണിത്.
ഇതിന്റെ എഡിറ്റ് ചെയ്ത 40 മിനിറ്റ് പതിപ്പ് പിന്നീട് 1995-ൽ ഐമാക്സ് തിയേറ്ററുകൾക്കായി പുറത്തിറങ്ങി.
ഈ പതിപ്പിൽ ലിയനാർഡ് നിമോയുടെ പുതിയ വിവരണം ഉണ്ടായിരുന്നു, എന്നിരുന്നാലും വൈറ്റിന്റെ ഭൂരിഭാഗം ആഖ്യാനവും ഇതിൽ നിലനിർത്തിയിട്ടുണ്ട്.
ഈ എഡിറ്റ് ചെയ്ത പതിപ്പ് പിന്നീട് 1997-ൽ പുറത്തിറങ്ങിയ മറ്റൊരു എഡിറ്റ് പതിപ്പിന്റെ അടിസ്ഥാനമായി മാറി, റാൽഫ് വൈറ്റ്, എമോറി ക്രിസ്റ്റോഫ്, മറ്റ് വിദഗ്ധർ എന്നിവരുമായി നടത്തിയ 27 മിനിറ്റ് ദൈർഘ്യമുള്ള അഭിമുഖം കൂടി ഇതിൽ ഉൾപ്പെടുന്നു.
അക്കാഡമിക് എംസ്റ്റിസ്ലാവ് കെൽഡിഷ് എന്ന റഷ്യൻ ഗവേഷണ കപ്പലിൽ പ്രവർത്തിക്കുന്ന റഷ്യൻ, അമേരിക്കൻ, കനേഡിയൻ ഗവേഷകർ ചേർന്നതായിരുന്നു പര്യവേഷണ സംഘം.